***Svetski dan deteta – 20. novembar 2018***

**PLAVO ZA SVAKO DETE**

20. novembar je Svetski dan deteta. Na ovaj dan se obeležava godišnjica usvajanja *Konvencije o pravima deteta,* najratifikovaniji dokument o ljudskim pravima u istoriji. To je dan kada se slavi napredak koji je postignut za decu, kada se vođe država i vlada pozivaju da ispune obećanja koja su dali kada su ratifikovali Konvenciju i da se ponovo obavežu da će nastaviti da čine sve što je potrebno da ni jedno dete ne ostane isključeno.

Sva deca imaju sva prava iz ove Konvencije, bez obzira na to ko su, gde žive, šta im roditelji rade, da li su siromašni ili bogati, kojim jezikom govore, kojoj religiji ili kulturi pripadaju, da li imaju neku smetnju u razvoju ili invaliditet.

Deca imaju pravo i da slobodno izraze svoje mišljenje, a odrasli moraju da ga ozbiljno uzmu u obzir. Kada donose odluke, odrasli treba da razmisle o tome kako će njihove odluke da utiču na decu. Jer detinsjtvo je sada i ovde, i ne može da čeka!

Uprkos velikom napretku koji je postignut tokom proteklih decenija, realnost je da je danas 262 miliona dece osnovnog i srednjeg obrazovanja u svetu van škole, a dodatnih 41 milion dece nema pristup predškolskom obrazovanju. Da 650 miliona devojčica stupa u brak pre svog 18. rođendana; a prošle godine, čak 5,4 miliona dece je umrlo pre petog rođendana od bolesti koje se mogu lečiti. Da je stotine miliona dece izloženo nasilju, živi u siromaštvu.

* U Srbiji deca čine samo 17.3% stanovništva.
* 9.5% dece žive u apsolutnom siromaštvu, a čak 30.2% dece živi na liniji siromaštva
* Skoro 20% dece nije primilo sve vakcine, a blizu 30% dece mlađe od 5 godina nema adekvatnu ishranu
* 50% dece uzrasta od 3-5 godina ne ide u vrtić. Procenat je značajno niži kada su u pitanju deca iz siromašnih porodica – tek 9%, a za decu iz romskih naselja samo 6%.
* Skoro 30% dece ispod 5 godina života nema ni 3 dečije knjige u kući, a u siromašnim porodicama procenat je duplo veći (64%)
* Skoro 80% dece koja žive u ustanovama su deca sa smetnjama u razvoju
* 1 od 4 dece između do dve godine starosti je iskusilo fizičko kažnjavanje
* Više od 40% dece je izloženo nasilnim metodama disciplinovanja kod kuće koje negativno utiču na njihov razvoj
* Skoro 60% devočica iz romskih naselja se uda pre navršene 18-tegodine, dok je procenat za devojčice iz opšte populacije 7%

Zato danas dižemo glas i solidarišemo se sa najugroženijom decom u svetu i ovde u našoj zemlji. Želimo da poručimo da niko nema pravo da zlostavlja ni jedno dete. Da ni jedno dete ne sme da bude bolesno kada bolest može da se spreči. Da svako dete mora da ide u vrtić i u školu.

Pozivamo vas da ovogidišnji **#SvetskiDanDeteta** obeležite uz UNICEF **#PlavoZaSvakoDete** i zahtevate bolju budućnost za svako dete.